c2631234bef8e413a9c8723ad6c096a5

Kakav je ***[propis](https://pitajucene.com/search/Propis/questions/ "Pretraži pitanja o propisima")*** da muž namjerno proklinje svoju ženu i da li mu ona zbog njegovog proklinjanja postaje zabranjena? Da li se time žena smatra razvedenom i kakav je otkup za taj čin?


* 
* 
* 
* 
* 
* 
* 

 
Je li dozvoljeno proklinjanje supruge?
pitajucene.com
2021.25

Proklinjanje žene od strane čovjeka je ružan čin koji nije dozvoljen, nego čak spada u velike grijehe, jer se prenosi od Poslanika, sallallahu ‘alejhi ve sellem, da je rekao: ***“Proklinjanje vjernika je kao njegovo ubistvo.”*** (Muttefekun ‘alejhi)


Također, Poslanikove, ﷺ, su sljedeće riječi: ***“Psovanje muslimana je grijeh, a borba protiv njega je nevjerstvo.”*** (Buharija, poglavlje: “Iman”, 48. i Muslim, poglavlje: “Iman”64.)


U  trećem hadisu ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi ve sellem, kaže: ***“Uistinu, oni koji proklinju neće na Sudnjem danu biti ni šehidi (svjedoci), ni šefaadžije (zagovornici).”*** (Muslim, poglavlje: “Dobročinstvo”, 2598.)


Čovjek je obavezan pokajati se i zatražiti halala od svoje žene zbog ružnih riječi koje joj je uputio, a onaj ko se iskreno Allahu, subhanehu ve te’ala, pokaje Allah, dželle šanuhu, će mu primiti pokajanje. Žena ostaje pod njegovim skrbništvom i ne postaje mu zabranjena zbog njegovog proklinjanja. Na njemu je obaveza da se lijepo prema njoj ophodi i da čuva svoj jezik od svakog govora koji izaziva Allahovu, dželle šanuhu, srdžbu. Žena je, također, obavezna da se lijepo ophodi prema svom mužu i da čuva svoj jezik od riječi koje izazivaju Allahovu, dželle šanuhu, srdžbu. Isto je i sa riječima koje izazivaju srdžbu njenog muža, osim ako je u pitanju istina. Kaže Uzvišeni Allah: ”S njima lijepo živite.” (En – Nisa’, 19.) ”One imaju isto toliko prava koliko i dužnosti, prema zakonu – samo, muževi imaju prednost pred njima za jedan stepen..” (El – Bekare, 228.)


*ŠEJH ***[IBN BAZ](https://pitajucene.com/search/Ibn+Baz/answers/ "Pretraži odgovore od šejh Ibn Baz")****


